荷蘭王國

荷蘭王國，又叫尼德蘭王國，係由荷蘭本土同佢嘅海外領土組成嘅聯合王國。

國名 
荷蘭王國嘅正名係「尼德蘭王國」，其中「尼德蘭」嘅意思係「低窪國度」，係複數，而且要加冠詞。日耳曼語族直叫 the Netherlands，Die Niederlande，而拉丁語族就意譯 les Pays-bas，los Países Bajos。

政區 
荷蘭王國而家分成四個組成部份：
  荷蘭本土，首都阿姆斯特丹；
  阿魯巴島，首都奧倫吉士達；
  古拉索島。首都威廉市；
  荷屬聖馬丁，首都菲利普斯堡。

阿魯巴島、古拉索島、荷屬聖馬丁同三個自治市原來屬於尼德蘭安的列斯殖民地。1986年，阿魯巴島脫離尼德蘭安的列斯，成為構成國。2010年，尼德蘭安的列斯正式解散，其中古拉索島同荷屬聖馬丁雙雙升格為構成國，地位同尼德蘭本體同阿魯巴島同等；而博奈爾島、聖猶士坦島同薩巴島就決定加入尼德蘭本體成為直轄市，合稱「加勒比尼德蘭」，島民有權投票選舉尼德蘭國會議員同埋尼德蘭歐洲議員，但係用美元而唔用歐羅。